Lakaat tud yaouank pe goshoch, anavezet pe dianav, eus Breizh pe eus broioù all, da skrivañ e brezhoneg ul lizher a garantez ha da virout ar re wellañ da embann  anezho, setu un dra vat hag a zlefe ober efed ur broud evit meur a hini e-touez an holl re a bled gant ar brezhoneg. Un drugar eo lenn an tregont lizher bennak a zo bet dastumet el levrig-mañ hag a ziskouez ijin, from hag ampartiz o oberourien da choari gant ar yezh evit diskleriañ o zrivliadoù gwirion pe ijinet.